ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
27 มิ.ย. 2559

รุปภาวะตลาดภาคเช้า : ฟื้นตัวขึ้น โดดเด่นสวนภูมิภาค! – ดัชนีตลาด SET index ปรับตัวขึ้นเช้าวันนี้ โดดเด่นกว่าตลาดในภูมิภาคที่ปรับตัวลงจากความกังวลด้าน ‘Brexit’ ในช่วงนี้ (Hangseng -0.5% KLI -0.5%, VNI -1.2%) โดยรวมคาดตลาดหุ้นไทย-เศรษฐกิจได้รับผลกระทบจากประเด็นดังกล่าวน้อย ช่วงเช้า SET ฟื้นตัวมาปิดที่ระดับ 1419.48 จุด +6.29 จุด หรือ +0.5% ด้วยมูลค่าซื้อขายที่ระดับ 2.1 หมื่นลบ. กลุ่มหลักที่ปรับตัวขึ้นหนุนตลาดได้แก่ วัสดุก่อสร้าง +1.7%, ขนส่ง +1.1% และพาณิชย์ +0.7% ในขณะที่ ท่องเที่ยว -0.4%, อิเลคทรอนิกส์ -0.3% ปรับตัวลงกดดันตลาด ค่าเงินบาททรงตัวใกล้ระดับ 35.30 บาท
กลยุทธ์ที่แนะนำ :  ช่วงบ่าย: คาดช่วงบ่ายฟื้นตัวขึ้นต่อ จากแนวโน้มตลาดหุ้น-เศรษฐกิจที่ดูดี รวมถึง correlation ของตลาดหุ้นไทยกับ EU-UK ที่อยู่ที่ระดับต่ำ คาดแนวโน้มที่ดีจะเป็นปัจจัยสนับสนุนตลาดหุ้นไทยให้ปรับตัวขึ้นต่อได้ โดยเราชอบหุ้นกลุ่มที่ได้รับผลกระทบต่อประเด็น Brexit น้อย รวมถึงพื้นฐานธุรกิจที่แข็งแกร่ง วันนี้แนะนำเข้าสะสมในหุ้น BCH, GLOBAL, ROBINS และ CPALL คาด SET index ช่วงบ่ายแกว่งในกรอบ 1410-1430 จุด โดยแนวต้านการปรับตัวขึ้นอยู่ที่ 1420 และ 1430 จุด ในขณะที่การย่อตัวมีแนวรับอยู่ที่ 1410 และ 1400 จุด
 